Siffie in Helenè Bester se been ingeplant | Nuus24
Helenè Bester (Foto24)
Johannesburg – 'n Siffie is in die 36-jarige Helenè Bester se been ingeplant om te verhoed dat die bloedklont in haar been, wat intussen groter geword het, beweeg, berig Beeld."In dié stadium handhaaf dokters 'n fyn balans. Die internis het gesê hy loop op 'n tightrope om haar bloed dun genoeg te hou sodat sy nie nog klonte ontwikkel nie, maar ook dik genoeg sodat sy nie weer begin bloei nie," het haar suster Nadia Joubert gesê.Bloedklonte in haar been, lies en 'n lewensgevaarlike klont in haar long is drie weke gelede by haar gediagnoseer. Sy het Sondag gekla van maagpyn en 'n skandering het gewys sy bloei in haar buik waarna 'n noodkeiser uitgevoer is.Bester het haar 33 weke oue babadogtertjie verloor en is sedertdien in die hoë­sorgeenheid.– Volg Nuus24 op Twitter